এগিয়ে আসছে এবারের আইপিএল-এর নিলাম। সেই নিলামে উঠছেন ১,১২২ জন ক্রিকেটার। কারা কারা উঠছেন নিলামে? এই তালিকায় রয়েছেন ‘ক্যারিবিয়ান দৈত্য’ ক্রিস গেইল, বাঁ হাতি যুবরাজ সিংহ, কেকেআর-এর প্রাক্তন নেতা গৌতম গম্ভীর, রবিচন্দ্রন অশ্বিন, অজিঙ্কে রাহানে, কুলদীপ যাদব, লোকেশ রাহুল, মুরলী বিজয়, জো রুট, শেন ওয়াটসনরের মতো সব ক্রিকেটাররা। উল্লেখ্য,  বেঙ্গালুরুতে চলতি মাসের ২৭ ও ২৮ তারিখ হবে নিলাম।
ভারতীয় ক্রিকেট কন্ট্রোল বোর্ডের তরফ থেকে এক বিবৃতিতে জানানো হয়েছে, আইপিএল-এর আটটি দলের কাছে নিলামের আগে ক্রিকেটারদের তালিকা পাঠিয়ে দেওয়া হয়েছে। এই তালিকায় ২৮১ জন ক্যাপড ও ৮৩৮ জন আনক্যাপড ক্রিকেটারের নাম রয়েছে। 

এই বিষয়ে অন্যান্য খবর

ভারত-ছাড়া হচ্ছে আইপিএল! কেন এই সিদ্ধান্ত নিতে চলেছে বোর্ড


আনক্যাপড ক্রিকেটারদের তালিকায় রয়েছেন ৭৭৮ জন ভারতীয়। ২৮২ জন বিদেশি ক্রিকেটারের মধ্যে ৫৮ জন অস্ট্রেলিয়ার, দক্ষিণ আফ্রিকার ৫৭ জন, ওয়েস্ট ইন্ডিজ ও শ্রীলঙ্কার ৩৯ জন করে ক্রিকেটার, নিউজিল্যান্ডের ৩০ জন,  ইংল্যান্ডের ২৬ জন, আফগানিস্তানের ১৩ জন এবং বাংলাদেশের আটজন। এছাড়া জিম্বাবোয়ের সাত জন, আয়ারল্যান্ড ও মার্কিন যুক্তরাষ্ট্রের দু’ জন ক্রিকেটারও নিলামের জন্য নাম নথিভুক্ত করেছেন।